Anne Frank

"Megható, szívhez szóló, lehet belőle tanulni!"

- Anne Frank

Anne Frank ellenfele Bridget Jones volt az Anne Frank vs Bridget Jones című epizódban. Fux személyesítette meg.

Információ
Anne Frank zsidó származású német lány, akit Anne Frank naplója címmel kiadott, a második világháború idején írt naplójegyzetei tettek világhírűvé. Naplóját, melyben családjáról és barátairól, érzéseiről, meglátásairól, azaz életéről írt holland nyelven, tizenharmadik születésnapjától kezdve vezette 1944. augusztus 1-jéig.

A család Adolf Hitler hatalomra kerülése után menekült el Németországból Hollandiába. Hollandiát a németek 1940 májusában lerohanták és megszállták. 1942 nyarán Anne nővére, Margot behívót kapott „munkára Németországba”. A családfő, Otto Frank tudta, hogy a behívó deportálást jelent, így már másnap elrejtőztek. Frankék egy másik családdal 25 hónapig bujkáltak Amszterdam belvárosában, Otto cégének hátsó épületében mindaddig, amíg egy máig ismeretlen személy fel nem jelentette őket. A rejtőzőket először Westerborkba, majd Auschwitzba hurcolták, ahonnan Annét és nővérét, Margot-t Bergen-Belsenbe vitték tovább. 1945 március első heteiben, a tábor felszabadulása előtt néhány héttel mindketten tífuszban haltak meg. Anne édesanyja Auschwitzban lelte halálát. Édesapjuk, Otto Frank megmenekült, Amszterdamba hazatérvén tudta meg, hogy felesége meghalt a koncentrációs táborban, később a Vöröskereszten keresztül kapott értesítést lányai haláláról. Anne naplóját az egyik bújtatótól kapta meg. Miután elolvasta lánya személyes gondolatait, többek rábeszélésére 1947-ben adta ki, így lett Anne Frank naplója ismert és világhírű. 65 nyelvre lefordították, színdarabot, filmet, operát írtak belőle. Az Otto Frank által kiadott első napló nem tekinthető teljesnek (kivett belőle egyes részleteket, pl. amiben Anne a szüleit szidta, illetve még élő emberekről ír személyes információkat), de halála után a teljes kritikai kiadás látott napvilágot.

1. versszak:
Drága Kitty!

Egyetlen történelemkönyv sem említi

A világ leghíresebb tizenhárom éves kislányát,

Amint ezt a ronda, csődtömeg bálnát

Egyáltalán az ellenfelének tekinti!

Az anyja egy ribanc, az apja idióta;

Övé a legrosszabb család a Jackson Five óta.

Elszúrja a dolgokat, akkor is, ha épp nyugi van,

Mikor kék levest főz otthon nagymamabugyiban.

Pocsék nő, pocsék anya, pocsék lány, pocsék szerető,

Pocsék szakács, és pocsék tévés műsorvezető!

A pasijait átveri, ők ezt szótlanul tűrik,

És mellettük még Péter is egy Don Juannak tűnik!

2. versszak:
A te naplód maximum csak kislányokat érdekel.

Én az enyémmel nálad kétszer több olvasót érek el,

Mert megható, szívhez szóló, lehet belőle tanulni,

A tied meg egy nyáltenger, és még csak nem is valódi!

Szerencsére tudom, hogy már nincsen túl sok időd,

Mert tönkremegy a szíved is, és tönkremegy a tüdőd.

Azt hiszem, hogy Fielding már nem süllyedhet mélyebbre,

Mert több irodalmi tehetség szorult Stephenie Meyerbe!